Document ID: 32012R0945

RÅDETS GENNEMFØRELSESFORORDNING (EU) Nr. 945/2012
af 15. oktober 2012
om gennemførelse af forordning (EU) nr. 267/2012 om restriktive foranstaltninger over for Iran
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EU) nr. 267/2012 af 23. marts 2012 om restriktive foranstaltninger over for Iran (1), særlig artikel 46, stk. 2, og
ud fra følgende betragtninger:
(1)
Rådet vedtog den 23. marts 2012 forordning (EU) nr. 267/2012 om restriktive foranstaltninger over for Iran.
(2)
I betragtning af situationen i Iran og i overensstemmelse med Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran (2), mener Rådet, at der bør opføres flere personer og enheder på den liste over fysiske og juridiske personer, enheder og organer, der er omfattet af de restriktive foranstaltninger, som findes i bilag IX til forordning (EU) nr. 267/2012. Titlen på punkt I i bilag IX til forordning (EU) nr. 267/2012 bør derfor ændres.
(3)
Desuden bør oplysningerne om en enhed, der er opført på listen, som findes i bilag IX til forordning (EU) nr. 267/2012, ændres samtidig med, at visse personer og enheder bør fjernes fra denne liste.
(4)
For at sikre, at de i denne forordning fastsatte foranstaltninger er effektive, bør denne forordning træde i kraft på dagen for offentliggørelsen -
VEDTAGET DENNE FORORDNING:
Artikel 1
Bilag IX til forordning (EU) nr. 267/2012 ændres som angivet i bilaget til denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 15. oktober 2012.

Labels: 18
5